**РЕПУБЛИКА СРПСКА**

**ОПШТИНА НОВО ГОРАЖДЕ**

**ОПШТИНСКА УПРАВА**

**НАЧЕЛНИК**

**Број: 02/1-40-12/23**

**Датум: 14. март 2023. године**

На основу члана 59. Закона о локалној самоуправи („Службени гласник Републике Српске“ број: 97/16, 36/19 и 61/21), члана 60. Статута Општине Ново Горажде („Службени гласник Општине Ново Горажде“ број: 3/15 и 3/17) и члана 4. Одлуке о финансирању у области спорта и физичке културе Општине Ново Горажде („Службени гласник Општине Ново Горажде“ број: 4/22), Начелник Општине Ново Горажде **расписује:**

**ЈАВНИ ПОЗИВ** ЗА РАСПОДЈЕЛУ СРЕДСТАВА ИЗ БУЏЕТА ОПШТИНЕ НОВО ГОРАЖДЕ ЗА ФИНАНСИРАЊЕ ПОТРЕБА СПОРТСКИХ УДРУЖЕЊА (КЛУБОВА)

У 2023. ГОДИНИ

 **1.** Средства по овом Позиву додјељују се спортским удружењима (клубовима) са територије Oпштине Ново Горажде у циљу финансирања трошкова програма за редовну дјелатност и спортска такмичења у 2023. години, из буџета Oпштине Ново Горажде за календарску 2023. годину.

Укупан износ средстава из буџета Oпштине Ново Горажде у 2023. години, намијењених за финансирање спортских удружења (клубова) по јавном позиву износи 30.000,00 КМ.

**2.** Право учешћа на Конкурсу имају спортска удружења, односно клубови која су регистрована на територији Oпштине Ново Горажде, односно имају сједиште на подручју Oпштине Ново Горажде.

**3.** Пријавни образац (захтјев) и Одлука о финансирању у области спорта и физичке културе Oпштине Ново Горажде, гдје су наведени критеријуми за додјелу средстава спортским удружењима, може се преузети на званичном сајту Oпштине Ново Горажде или у канцеларији бр. 7. Општинске управе Ново Горажде.

**4.** Уз попуњен и овјерен пријавни образац апликанти су дужни приложити:

* Статут (копија)
* рјешење о регистрацији код надлежног органа (копија)
* увјерење о пореској регистрацији – ЈИБ (копија)
* уговор са банком с наведеним трансакцијским рачуном (копија)
* програм рада за наредну годину са приједлогом финансијског плана
* доказ да не постоји блокада пословног рачуна удружења.

**5.** Пријаве са наведеном документацијом се подносе Комисији за спровођење поступка јавног позива за финансирање спортских удружења у Oпштини Ново Горажде у коверти са назнаком: „Конкурс на Јавни позив за финансирање спортских удружења“ Улица Божидара Горажданина бр. 64, 73110 Ново Горажде, поштом или предајом на писарници Општинске Управе.

**6.** Неблаговремене као и непотпуне пријаве се неће разматрати.

**7.** Приједлог Одлуке о расподјели средстава Комисија доноси у року од 15 дана од дана истека рока из Јавног позива за доставу захтјева о додјељивању средстава, и објављује на огласној табли и званичној интернет страници Општине Ново Горажде.

**8.** Учесници конкурса имају право приговора на приједлог Одлуке о расподјели средстава у року од 8 дана од дана објављивања приједлога Одлуке о расподјели средстава.

Приговор се подноси Начелнику општине Ново Горажде у писаној форми, у пријемну канцеларију Општинске управе, лично или путем поште.

**9.** Коначну Одлуку о расподјели средстава доноси Начелник Општине у року од 8 дана од дана истека рока за подношење приговора.

Одлука о расподјели средстава се такође објављује на огласној табли и званичној интернет страници Oпштине Ново Горажде, и доставља се у писаној форми сваком апликанту појединачно.

**10.** Корисници средстава из ове Одлуке дужни су одјеку за финансије, управљање развојем, привреду и друштвене дјелатности, доставити извјештај о утрошку одобрених средстава по завршетку пројектних активности, а најкасније до краја календарске године.

**11.** Корисник средстава је дужан да изврши поврат дозначених средстава у буџет Oпштине Ново Горажде, те губи право на финансирање из буџета Oпштине Ново Горажде у наредној години, уколико:

* својим пропустом не изврши реализацију програма рада удружења,
* средства утроши ненамјенски,
* не достави у предвиђеном року извјештај о утрошку средстава,
* престане да испуњава услове који су на основу Одлуке о финансирању потребни за добијање средстава,
* спријечи или онемогући спровођење контролних мјера.

**12.** Јавни позив биће објављен на званичној интернет страници Oпштине Ново Горажде и огласној табли Oпштине Ново Горажде и биће отворен 10 дана од дана објављивања.

Додатне информације се могу добити лично у канцеларији бр. 7 или на телефон 058 430-095.

 **НАЧЕЛНИК ОПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Мила Петковић**